num_pages: 282
description: Med Gudløs afslutter Josefine Ottesen den prisbelønnede og anmelderroste trilogi Det Døde Land, der skildrer en ung mands desperate kamp for at finde ud af, hvem han er.Jonah har fået alt, hvad han kunne ønske sig, men midt i glæden går det for alvor op for ham, hvor afgrundsdyb kynismen er i By 21, hvor han bor. Han må væk, men uden for den beskyttende mur ligger et dødsensfarligt, lovløst land styret af grådige og desperate krigsherrer. Plaget af visheden om sine egne svigt svinger Jonah mellem forsøg på at skabe mening i meningsløsheden og trangen til at give sig hen i den totale opgivelse. Da han tilmed møder kærligheden rejser spørgsmålet sig, om han kan forsone sig tilstrækkeligt med det globale og menneskelige sammenbrud, til at han tør tage imod den?
language: Danish
title: Gudløs